**Dyddiad cyhoeddi:** 13 Chwefror 2023

**Cais Rhyddid Gwybodaeth**15/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

1) Pwy sy’n cyhoeddi ym mhob gorsaf?

2) A oes ganddynt system gyhoeddi ai peidio?

3) Pryd fydd gan yr orsaf un?

**YMATEB**

**Cwestiwn 1**

Efallai y bydd cwpl o bobl a fyddai’n gwneud cyhoeddiadau yn y fan a’r lle. Byddai naill ai’n gynghorydd gwasanaeth i gwsmeriaid neu, mewn rhai achosion, yn rheolwr ar ddyletswydd.

**Cwestiwn 2**

Gweler y rhestr isod o orsafoedd sydd â system Cyfarch Cyhoeddus (PA).

|  |  |
| --- | --- |
| Y Fenni | Llanelli |
| Aberystwyth | Llwydlo |
| Bangor | Machynlleth |
| Y Bermo | Castell-nedd |
| Pen-y-bont ar Ogwr | Casnewydd |
| Caerdydd Canolog | Y Drenewydd |
| Caerdydd Heol y Frenhines | Pontypridd |
| Gaer | Parcffordd Port Talbot |
| Cwmbrân | Prestatyn |
| Y Fflint | Pwllheli |
| Gobowen | Y Rhyl |
| Harlech | Amwythig |
| Hwlffordd | Abertawe |
| Henffordd | Trefforest |
| Caergybi | Tywyn |
| Llandudno | Wrecsam Canolog |
| Cyffordd Llandudno |   |

**Cwestiwn 3**

Cytunwyd ag Amey Infastructure Cymru a Trafnidiaeth Cymru nifer o flynyddoedd yn ôl na fyddai’n ymarferol gosod PA ym mhob gorsaf gan fod PA yn gofyn am adnodd dynol i’w ddefnyddio, ac oherwydd nad oes staff yn y rhan fwyaf o orsafoedd Llinellau Craidd y Cymoedd (CVL), ni fyddai hyn yn rhesymol ymarferol. Mae hefyd yn gymhleth i’w gynnal pan fydd yn torri.

Er mwyn lliniaru hyn, ac i sicrhau ein bod yn cyflawni ein hymrwymiad i ddarparu gwybodaeth berthnasol ac amser real – gan gynnwys negeseuon diogelwch allweddol ym mhob gorsaf – fel rhan o’r agenda trawsnewid Llinellau Craidd y Cymoedd, bydd pob gorsaf Llinellau Craidd y Cymoedd yn gallu gosod Systemau Gwybodaeth i Gwsmeriaid (CIS) a Testun i Lais (TTS). Lle nad oes gwybodaeth glywadwy yn cael ei darparu i orsafoedd ar hyn o bryd, yn y tymor canolig, bydd TTS yn cael ei osod a fydd wedyn yn llenwi’r bwlch hwnnw. Gellir diweddaru a rheoli TTS a dangosiadau CIS o’r Ganolfan Reoli Integredig, gan gyflwyno gwybodaeth berthnasol ac amser real i ni.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".